2074નું વર્ષ ગુરુગ્રહની દ્રષ્ટિએ શુભ ફળદાયી બનશે. વર્ષના મધ્યભાગ પછી અટકેલાં કાર્યો પૂર્ણ કરવામાં ગુરુ શુભ ફળ આપશે. આ વર્ષ દરમિયાન રાહુનું ભ્રમણ ત્રીજા સ્થાને રહેશે. જેની અસરો શુભ ફળદાયી બને. વર્ષનો પ્રારંભ પ્રગતિકારક રહેશે. ત્રીજે રાહુ આપની પરાક્રમ શક્તિને વધુ મજબૂત કરશે અને ચિંતા-વ્યથા દૂર કરશે. યાત્રાથી લાભ થશે. વ્યવસાય-ધંધાના કામ માટે ભારત ભ્રમણ કરવું પડે. વિદેશ યોગ પણ બને છે. વિદેશથી આપને લાભ જરૂરથી થાય. વિદેશ થકી નાણાંનું સુખ સારું મળે. વિદેશમાં જેનો અભ્યાસ પૂર્ણ થયો હોય તેને ત્યાં જ કાયમી વસવાટ માટે ફાઇલ કરવી હોય તો તે શક્તિ બને. એકંદરે વિદેશથી પૂર્ણ લાભ થાય. પોતાના ઘરનું ઘર વસાવાનું સ્વપ્ન આ વર્ષ પૂર્ણ થતું જણાય. આપના જીવનસાથીના નામે આપ લઇ શકો છો.